Crashdïet

Crashdïet (kirjutatakse ka CRASHDÏET) on sleaze metal'i bänd Stockholmist Rootsist.

Ajalugu

Bänd loodi 2000. aastal. Saades mõjutusi sellistelt bändidelt nagu Kiss, Mötley Crüe, Skid Row, Guns N' Roses ja Hanoi Rocks, tegi Crashdïet mitu demo, millest mõnda sai nende kodulehelt alla laadida. 2002. aastal läks bänd lahku ja laulja Dave Lepard taastas bändi praeguste liikmetega, kui eelmised bändi liikmed läksid mängima bändidesse Repugnant ja SubVision. 2003. aastal ilmus bändilt endanimeline EP "Crashdiet", mida tehti vaid 500 eksemplari. 2004. aastal sõlmiti leping Universal Recordsiga, kuna plaadifirma liikmetele tundus nende rock n' rolli imago huvitav.

2005. aastal ilmus bändi debüütalbum "Rest in Sleaze" ja see tähistas Rootsi kontserditurnee algust 2005. aasta sügisel. Album oli üsna edukas (debüteeris Rootsi albumite edetabelis 12. kohal), kuigi väljaspool Rootsit ei teatud bändist eriti midagi. Bänd mängis 2005. aastal ka Ühendkuningriigis muusikafestivalil "Download". Albumilt ilmus neli singlit: "Riot in Everyone", "Breakin' the Chainz", "Knokk 'Em Down" ja "It's a Miracle".

20. jaanuaril 2006 sooritas Dave Lepard 25-aastasena pärast depressioonihoogu enesetapu. Pärast Lepardi surma ütles bänd teadaandes:

Mitu kuud hiljem, pärast Lepardi perekonnalt ja fännidelt toe saamist, otsustati taas edasi minna bändina, andes teada sellest oma veebilehel:

22. jaanuaril 2007 sai uueks bändi liikmeks H. Olliver Twisted Soomest (mängib ka bändis Reckless Love). Nad avaldasid täispikkuses ka oma debüütkontserdi (veebruaris toimunud muusikafestivalilt "Rest in Sleaze"), kus oli lauljaks Olliver. Kontserdisalvestise sai veebilehelt tasuta alla laadida. Hiljem avaldas bänd uue albumi "The Unattractive Revolution" tegemise plaanid ja singel "In the Raw" ilmus 2007. aasta sügisel.

20. septembril 2007 tekkisid kuulujutud, et Twisted on bändist lahkunud. Öeldi, et ta saatis bändi liikmetele e-kirja, kus mainis, et ei soovi enam bändi liige olla. Need jutud lükkas hiljem ümber bassist Peter London ja bändi plaadifirma. Album ilmus 3. oktoobril 2007 ja debüteeris Rootsi albumite edetabelis 11. kohal.

2007. aasta novembris-detsembris ja 2008. aasta veebruarist aprillini tuuritas Crashdiet Rootsi bändi Hardcore Superstar soojendusbändina ja 23. veebruaril andis bänd teada, et nende uus singel on "Falling Rain".

13. juulil 2008 andis bänd MySpace'i lehe kaudu teada, et H. Olliver Twistedil oli leping bändiga, mistõttu läksid nende teed lahku. Bänd otsis kaua aega uut lauljat, kuna nad soovisid kedagi, kes sobituks nende stiiliga ja tal oleks plaanid ka tulevikuks.

13. juulil 2009 andis bänd teada uuest lauljast Simon Cruz ja esineme kontsert anti Sweden Rock Cruise'il oktoobris.

14. aprillil 2010 ilmus bändi album "Generation Wild" koos uue lauljaga, ning see debüteeris Rootsi albumite edetabelis 3. kohal. Samanimeline singel ilmus 28. veebruaril 2010, kuid selle muusikavideo võeti MTV eetrist maha selle räige sisu tõttu. Septembris oldi soojendusesinejad Ozzy Osbourne Stockholmi kontserdil ja bänd esines 50 000 inimese ees SWU festivalil Brasiilias.

Järgmine singel "Chemical" ilmus 19. septembril. 24. märtsist 16. aprillini 2011 käis Crashdiet koos bändidega Hardcore Superstar ja The 69 Eyes Euroopa turneel "Dark Decadence Tour". Mõni päev hiljem mängiti koos Houstoniga Ühendkuningriigis. 4. juunil andis bänd teada, et filmib Rootsi rokifestivalil antava kontserdi uue DVD jaoks.

Vinüülplaat "Generation Wild" ilmus 2. novembril 2011; boonuslooks oli seal "Hollywood Teaze".

7. juunil 2012 esines bänd Helsingis, kus koos Hardcore Superstariga oldi soojendajad USA bändile Mötley Crüe üritusel "Rockin' Hellsinki". 

Järgmise albumi plaanis bänd välja anda 2013. aasta jaanuaris. Uut lugu "Anarchy" mängiti kontsertidel üle maailma kogu 2012. aasta jooksul.

Liikmed 
Praegused liikmed
Martin Sweet – kitarr (2002–2006, 2007–)
Peter London – basskitarr (2002–2006, 2007–)
Eric Young – trummid (2002–2006, 2007–)

Endised liikmed
Simon Cruz – laulja (2009–2015)
 Mary Goore – kitarr (2000–2002)
 Tom Bones – trummid (2000–2002)
 Mace Kelly – basskitarr (2000–2002)
Dave Lepard – laulja, kitarr (2000–2002, 2002–2006) †
H. Olliver Twisted – laulja (2007–2008)

Diskograafia

Stuudioalbumid

Muud albumid

Singlid

Videod

Muusikavideod

Viited

Välislingid 
Official website
Discography
Rock Hospital interview
Airbornmag.com interview(arhiveeritult)

 
Rootsi ansamblid